โจ๋ 18 ซิ่ง จยย.ไม่สวมหมวกกันน็อก เสียหลักชนเสาไฟฟ้าเสียชีวิต
โจ๋ 18 ไม่สวมหมวกกันน็อก ซิ่ง จยย.บนถนนใหญ่พร้อมชาวแก๊ง เสียหลักพุ่งชนเสาไฟฟ้ากลางถนน รถพังยับเสียชีวิตเมื่อเวลา 19.30 น. วันที่ 15 พ.ค.63 ร.ต.อ.สมจิตร์ บุญตาม รองสารวัตร สอบสวน สภ.บางสะพาน จ.ประจวบคีรีขันธ์ รับแจ้งเหตุรถจักรยานยนต์เสียหลักพุ่งชนเสาไฟฟ้าเสียชีวิต จึงเดินทางไปตรวจสอบ พร้อมเจ้าหน้าที่กู้ชีพเทศบาลตำบลร่อนทอง และเจ้าหน้าที่กู้ภัยสว่างราษฎร์ศรัทธาธรรมสถานที่เกิดเหตุอยู่บริเวณร่องกลางถนนเพชรเกษม หลัก กม.382 เยื้องกับธนาคารเพื่อการเกษตรและสหกรณ์ (ธ.ก.ส.) สาขาเกาะยายฉิม ในพื้นที่ ม.5 ต.ร่อนทอง อ.บางสะพาน จ.ประจวบคีรีขันธ์ พบรถจักรยานยนต์ ยี่ห้อฮอนด้า รุ่นดรีมซุปเปอร์ สีม่วง ทะเบียน 1 กค 1531 ประจวบคีรีขันธ์ พุ่งอัดเสาไฟฟ้า สภาพด้านหน้ารถพังยับเยิน ใกล้กันพบศพ นายพงศธร ทองกลบ อายุ 18 ปี อยู่บ้านเลขที่ 69/3 ม.6 ต.กำเนิดนพคุณ อ.บางสะพาน จ.ประจวบคีรีขันธ์จากการสอบสวนเบื้องต้นทราบว่า ผู้ตายได้ขับรถจักรยานยนต์มากับกลุ่มเพื่อน 4-5 คัน วิ่งมาตามถนนเพชรเกษมฝั่งขาขึ้นกรุงเทพฯด้วยความเร็ว โดยไม่สวมหมวกนิรภัย เมื่อมาถึงที่เกิดเหตุรถเกิดการเสียหลักพุ่งชนเสาไฟฟ้าขนาดใหญ่ บริเวณร่องกลางถนนอย่างแรง ส่งผลให้เสียชีวิตคาที่ เบื้องต้นตำรวจจะสอบสวนหาสาเหตุที่แท้จริงอีกครั้งต่อไป
โจ๋ 18 ไม่สวมหมวกกันน็อก ซิ่ง จยย.บนถนนใหญ่พร้อมชาวแก๊ง เสียหลักพุ่งชนเสาไฟฟ้ากลางถนน รถพังยับเสียชีวิต 
จักรยานยนต์,จยย.,จยย.เสียหลัก,จยย.ชนเสาไฟฟ้า,อุบัติเหตุ,ข่าวทั่วไป